BCPG บวก 3% ทุบสถิติ “ออลไทม์ไฮ” โบรกฯ ชี้เทคนิคสวยลุ้นทดสอบแนวต้าน 30 บ.
BCPG บวก 3% ทุบสถิติ "ออลไทม์ไฮ" โบรกฯ ชี้เทคนิคสวยลุ้นทดสอบแนวต้าน 30 บ. ล่าสุด ณ เวลา 10.32 น. ราคาอยู่ที่ 27.75 บาท เพิ่มขึ้น 0.75 บาท หรือ 2.78% สูงสุดที่ระดับ 28 บาท ต่ำสุดที่ระดับ 27.25 บาท มูลค่าการซื้อขาย 291.11 ล้านบาท
12 ม.ค. 2561

ผู้สื่อข่าวรายงานว่า ราคาหุ้น บริษัท บีซีพีจี จำกัด (มหาชน) หรือ BCPG ณ เวลา 10.32 น. ราคาอยู่ที่ 27.75 บาท เพิ่มขึ้น 0.75 บาท หรือ 2.78% สูงสุดที่ระดับ 28 บาท ต่ำสุดที่ระดับ 27.25 บาท มูลค่าการซื้อขาย 291.11 ล้านบาท โดยราคาหุ้นปรับตัวขึ้นสูงสุดตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 28 ก.ย. 2559

ด้าน บล.ซีไอเอ็มบี (ประเทศไทย) ระบุในบทวิเคราะห์ แนะ “ซื้อ” BCPG หลังราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นค่อนข้างสูง หลังจากปรับตัวเพิ่มขึ้นทำจุดสูงสุดใหม่ต่อเนื่อง ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
อีกทั้งยังให้แนวรับที่ 27.00 บาท และ 26.50 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 28.50 บาท และ 30.00 บาท เป็นจุดขายทำกำไร และมีแนวต้านสำคัญ 31.50 บาท โดยมี STOP LOSS ถ้าราคาหุ้นปิดต่ำกว่า 24.00 บาทลงไป